КIуэкIуэ Юрий Хекилаевэ Денизэ йохъуэхъу «Макъ. Сабийхэр» Япэ каналым къигъэлъагъуэ программэм и финалым ехъулIэныгъэшхуэ къызэрыщихьамкIэ
«Япэ каналым къызэригъэпэща проектым ехъулIэныгъэшхуэ иIэу зэрыхэтамкIэ. «Хекилаевэ Денизэ «Макъ. Сабийхэр». Япэ каналым цIыху куэд зэплъ и программэм и финалым дэгъуэу зыкъыщигъэлъэгъуащ икIи ди республикэм и щIыхьыр щихъумащ. Гуапагъэрэ дахагъэрэ зэрыхэлъымкIэ, зэфIэкIышхуэ зэрыбгъэдэлъымкIэ Денизэ телевизорым еплъ цIыху мелуанхэр къыдихьэхащ. Къэбэрдей-Балъкъэрым ис псори абы ирогушхуэ. Денизэ и адэ-анэм, педагогхэм, гъэсакIуэхэм сохъуэхъу абы и зэфIэкI лъагэм зэрызрагъэужьам папщIэ. Си фIэщ мэхъу абы и творческэ гъащIэр гъуэзэджэу зэрыщытынур, Iуэху дахэ куэд зэрызэфIигъэкIынур, ехъулIэныгъэ инхэр къызэрихьынур», — инстаграмым щиIэ напэкIуэцIым иритхащ республикэм и унафэщI КIуэкIуэ Юрий.
КъБР-м и IэтащхьэмрэПравительствэмрэ я пресс-IуэхущIапIэ.
